La Cavalcada del Ninot avança la crítica dels monuments d'Alaquàs
12/03/2007 13:04:00

# La Cavalcada del Ninot avança la crítica dels monuments d'Alaquàs

*   12/03/2007 13:04:00
*   [Imprimir](#)
*   Compartir
*    https://www.alaquas.org/documento.asp?id\_do=10034

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10034%2F0&title=Ajuntament%20d%27Alaqu%C3%A0s.%20Premsa.La%20Cavalcada%20del%20Ninot%20avan%C3%A7a%20la%20cr%C3%ADtica%20dels%20monuments%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10034/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10034/10034_Form_4.jpg)](https://www.alaquas.org/ficheros/documentos/2007/2/10034/10034_Form_10.jpg "<a href='https://www.alaquas.org/ficheros/documentos/2007/2/10034/10034_Form_10.jpg' target=_blank><i class='fa fa-external-link' aria-hidden='true'></i>.La Cavalcada del Ninot avança la crítica dels monuments d'Alaquàs</a>")

Gran participació en una desfilada marcada per la imaginació de les disfresses

Centenars de fallers van prendre els carrers de la ciutat el passat dissabte 10 de març amb motiu de la Cavalcada del Ninot, organitzada per Junta Local Fallera. En aquesta desfilada que va partir del CP González Gallarza fins arribar a l'Ajuntament d'Alaquàs, les comissions van demostrar imaginació i crítica a l'hora de realitzar les seues disfresses, totes relacionades amb el lema dels seus monuments.

La Cavalcada va estar oberta per les Falleres Majors d'Alaquàs, Karla Carlotti i Mireia Juanes, que van realitzar el recorregut junt a les seues Corts d'Honor en dues elegants carrosses. En arribar al final del recorregut, totes elles van ocupar les grades ubicades a la porta de l'Ajuntament, des d'on van vore tota la cavalcada acompanyades de l'Alcalde d'Alaquàs, Jorge Alarte, i la Regidora de Festes, Isabel Mondéjar.

La temàtica de les disfresses ha estat molt ampla enguany i ha anunciat els temes que es podran vore als monuments d'ací uns dies. En el cas dels infantils, molts contes, fades i dibuixos animats a més d'animals de la jungla i del fons del mar han sigut els principals protagonistes en la vestimenta. En els majors un torrent d'imaginació va representar temes relacionats amb el cinema, la immigració, les festes populars, els bous, les tradicions valencianes, el matrimoni o l'època barroca, entre molts altres.

La festa fallera aquest dissabte no va finalitzar amb la cavalcada. A partir de les 00:00 hores de la nit, va celebrar-se la Moguda Fallera, que va tindre un gran èxit de convocatòria. Prop de les 2:00 de la matinada, va repartir-se xocolata, fartons i ensaimades entre els assistents. Enguany l'activitat s'ha realitzat al pati del CP González Gallarza i ha estat organitzada per Junta Local Fallera i la comissió Miguel Hernández.